Държавен вестник, бр. 103, 2023 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  103
ПОСТАНОВЛЕНИЕ № 267
ОТ 7 ДЕКЕМВРИ 2023 Г.
за приемане на Наредба за критериите, 
условията и реда за определяне на статут 
на домакинства в положение на енергийна 
бедност и на статут на уязвими клиенти за 
снабдяване с електрическа енергия
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
критериите, условията и реда за определяне 
на статут на домакинства в положение на 
енергийна бедност и на статут на уязвими 
клиенти за снабдяване с електрическа енергия.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател: 
Николай Денков
Главен секретар на Министерския съвет: 
Ваня Стойнева
НАРЕДБА
за критериите, условията и реда за опреде­
ляне на статут на домакинство в положение 
на енергийна бедност и на статут на уязвим 
клиент за снабдяване с електрическа енергия
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. критериите, условията и редът за опре­
деляне на статут на домакинство в положение 
на енергийна бедност и на статут на уязвим 
клиент за снабдяване с електрическа енергия;
2. редът и механизмът на функциониране 
на информационната система за определяне 
на статут на домакинство в положение на 
енергийна бедност и на статут на уязвим 
клиент за снабдяване с електрическа енергия 
(ДПЕБСУКСЕЕ);
3. условията и редът за извършване на 
оценка на броя на домакинствата в положение 
на енергийна бедност.
Чл. 2. Наредбата се прилага с цел предос­
тавяне на мерки за защита и за финансова 
подкрепа по програми за подпомагане на 
ДПЕБСУКСЕЕ.
Г л а в а  в т о р а
КРИТЕРИИ И УСЛОВИЯ ЗА ОПРЕДЕЛЯНЕ 
НА СТАТУТ НА ДОМАКИНСТВО В ПОЛО­
ЖЕНИЕ НА ЕНЕРГИЙНА БЕДНОСТ И НА 
СТАТУТ НА УЯЗВИМ КЛИЕНТ ЗА СНАБ­
ДЯВАНЕ С ЕЛЕКТРИЧЕСКА ЕНЕРГИЯ
Чл. 3. (1) Домакинство в положение на 
енергийна бедност се определя въз основа на:
1. разполагаем средномесечен доход на 
членовете на домакинството;
2. разход за типово потребление на енергия;
3. енергийни характеристики на жилището.
(2) Уязвим клиент за снабдяване с електри­
ческа енергия е битов клиент, който купува 
електрическа енергия за битовите нужди на 
домакинство, на което той е член, и той и/
или друг член на домакинството е в критична 
зависимост от електрическо оборудване поради 
наличието на едно от следните обстоятелства:
1. лице над 65-годишна възраст, живеещо 
само или с друго/други лице/лица над 65-го­
дишна възраст, с разполагаем доход след 
намаляване с разхода за енергия, по-малък 
или равен на линията на бедност;
2. лице с установени 50 или над 50 на сто 
трайно намалена работоспособност или вид и 
степен на увреждане, с разполагаем доход след 
намаляване с разхода за енергия, по-малък 
или равен на линията на бедност;
3. лица, които имат нужда от помощни 
средства за независим живот и/или меди­
цински изделия за поддържане на живота, 
чието функциониране зависи от източник на 
електрическа енергия;
4. лица, които са получавали месечни 
социални помощи и/или целева помощ за 
отопление по Закона за социално подпомагане 
за предходния отоплителен сезон.
Г л а в а  т р е т а
РЕД ЗА ОПРЕДЕЛЯНЕ НА СТАТУТ НА 
ДОМАКИНСТВО В ПОЛОЖЕНИЕ НА 
ЕНЕРГИЙНА БЕДНОСТ И НА СТАТУТ 
НА УЯЗВИМ КЛИЕНТ ЗА СНАБДЯВАНЕ 
С ЕЛЕКТРИЧЕСКА ЕНЕРГИЯ
Чл. 4. За целите на предоставяне на мер­
ки за защита и за финансова подкрепа по 
програми за подпомагане на ДПЕБСУКСЕЕ 
оценката на разходите за енергия на дома­
кинство се извършва за календарната година, 
предхождаща годината на оценката, съгласно 
Методиката в приложение № 1.
Чл. 5. (1) Разполагаемият доход на лице 
след намаляване с разхода за енергия се полу­
чава, като от сумата на разполагаемия доход 
на членовете на домакинството се извади ти­
повият разход за енергия на домакинството и 
полученият доход се раздели на броя членове 
на домакинство, разделен на 12.
(2) За целите на определяне на разпола­
гаемия доход на лицата по тази наредба се 
включват:
1. придобитите доходи, които подлежат 
на облагане с данък на основание чл. 14 
от Закона за данъците върху доходите на 
физическите лица, като от размера на обла­
гаемия доход се приспадат задължителните 
осигурителни вноски за сметка на лицето и 
дължимият данък;